Ëffentleche Bicherschaf

En ëffentleche Bicherschaf ass eng Zort Schaf oder en änleche Miwwel am ëffentleche Raum an deem Bicher versuergt gi fir datt jiddereen se anonym, gratis an ouni Formalitéite léinen oder tausche kann.

D'Iddi vun den éischten ëffentleche Bicherschief geet op d'Enn vun den 1990er Joren zeréck, wou zu Darmstadt an Hannover déi éischt Schief als „kostenlose Freiluft-Bibliothek“ () opgeriicht goufen.

Den éischte Bicherschaf zu Lëtzebuerg (Den Escher Bicherschaf) steet zanter 2013 zu Esch-Uelzecht op der StadhausplazCommunique vun der Stad Esch. 2016 koumen e Schaf an der StadInternetsäit vun der Stad Lëtzebuerg (De Bicherschaf), zu Dikrech an zu Ettelbréck (Bicherkabinn) derbäi. Lues a lues goufen esou Schief nach an enger Rëtsch anere Gemengen opgeriicht. 2025 goufen et der an op d'mannst 37 verschiddene Gemengen.Jessica Oé, Max Biewer: "Stöbern, lesen, tauschen: Das Prinzip Bücherschrank ist in vielen Gemeinden angekommen." tageblatt.lu, 28.08.2025.

Dacks sinn et fréier Telefonskabinnen, déi dofir ëmgebaut goufen, et ginn awer och Modeller, déi vu vir era fir Bicher gebaut goufen.Jessica Oé, Max Biewer: "Wo sich die 'Bicherschief' in den Luxemburger Gemeinden [be]finden." tageblatt,lu, 28.08,2025.

Fir dass se gutt ze fonktionéieren, brauch et Leit (vun engem Gemengeservice oder Fräiwëlleger), déi geleeëntlech no de Bicherschief kucken, déi z. B. futtis Bicher, oder där déi net dohigehéieren, eraussënneren, d'Bicher riicht stellen, asw. 
 Biller 

 Um Spaweck 
 Instagram: @bicherkabinnenletzebuerg.

Kategorie:Bibliothéiken, Mediathéiken an Archiver zu Lëtzebuerg